<classify> PIETERMARITZBURG, AFRIKA KUSINI JAJI wa Mahakama Kuu Kanda ya Pietermaritzburg nchini Afrika Kusini, jana ameahirisha kesi ya ulaji wa rushwa inayomkabili rais mstaafu, Jacob Zuma, hadi Novemba 30, mwaka huu. Zuma, ambaye alihudhuria kesi hiyo akiwa amevalia suti nyeusi na tai nyekundu, akabiliwa na makosa 16 ya udanganyifu, utakatishaji wa fedha unaohusisha tenda ya ununuzi wa silaha zenye thamani ya dola bilioni 2.5 zilizonunuliwa kwaajili ya jeshi la nchi hiyo. Kesi hiyo, ambayo inachukuliwa kama mfano wa viongozi wa Afrika, Zuma anakabiliwa na mashtaka hayo kutokana na vitendo vyake alipokuwa madarakani, lakini amekanusha kufanya jinai yoyote. Wakili wa Zuma, Mike Hellens, akiwa mahakamani hapo, alimuomba Jaji anayesikiliza kesi hiyo kuiruhusu timu ya mawakili wanaomtetea Zuma kufungua shauri la kupinga tuhuma hizo dhidi ya Mwendesha Mashtaka wa Serikali. Jaji Mjabuliseni Madondo, ambaye anasikiliza keshi hiyo, alijibu maombi ya upande wa utetezi kuwa mawakili hao walipaswa kuandaa muda na kuwasilisha maombi yao. Kesi hiyo imeahirishwa hadi Novemba 30, mwaka huu, ambapo upande wa mashtaka utawasilisha ushahidi wake.  <topic>: KIMATAIFA 